එකල බ්‍රිතාන්‍ය ක්‍රමයට අනුව ප්‍රදේශයේ තැබෑරුමක් වසා දමනවා නම් එම ජනතාවගේ කැමැත්ත තිබිය යුතුය. එය ඡන්දයෙන් කළ යුත්තකි. ප්‍රේමදාස තරුණයා මැද කොළඹ ගෙයින් ගෙට යමින් ජනතාව හමුවේ ඡන්දයට කැමැති කරවා ගන්නට බොහෝ වෙහෙසුණේය. බොන කන එක නතර කරන්න පුළුවන් වැඩක්ද අයිසේ. නිකං කාලෙ කන් නැතුව යනවා යි. මීට එරෙහි වූවෝ සංවිධානය වී තැන තැන රැඳී සිට ඔහුට පරිභව කළ අවස්ථාද තිබිණි. වැඩේ කුරුවල් කරන්නට එසේ කියන බව ඔහුට පසුව ආරංචි විය. මේ කාලයේ සිරිසේන කුරේගේ අයියා නන්දසේන කුරේද දේශපාලන කටයුතුවලට උනන්දුව කටයුතු කළේය. ඔහු ප්‍රේමදාස මහතාගේ නැගීසිටීම ඒ හැටි පිළිගත්තේ නැත. ඒ ඔහුද ඡන්දය දිනා ගැනීමේ සටනේ සිටි නිසා විය හැකිය. සිරිසේන කුරේ නම් ප්‍රේමදාස මහතාගේ මේ වෙසෙස් ගතිගුණ හා සමාජ මෙහෙවර ගැන පැහැදී උන්නේය.
ජනතාවගේ කැමැත්ත තෝරන්නේ කුමකින්ද
ඡන්දයෙන්